Alegzandra/wili-2018-roplus huggingface dataset:
Сире Сомай велесь ащи мокшень модаса. Сон шачсь пяк кунара. Корхтама коряс Сире Сомай велесь шачсь фкя пингста нинге кафта велетнень мархта: Терьган и Толку. Ня велетнень юрхца ульсь шава васта. Но пингонь ётазь ня вастненди састь колма братт: Сомай, Толку и Тирьга. Синь ладезь кудснон вастка, косот тяни велетне. Пингонь ётазь браттнень кудснон вакс кармасть путома кудт лия ломатть, тяфта арасть велетне. Сире Сомай велеть улихть кафта аф оцю ляенза: Толку ляй, Сяли ляй. Велеть вастоц аф мярьгомс виде, тяса лама пандонза, конатнень улихть эсь лемсна. Ули Сидоронь панда. Теенза мярьгихть Сидоронь, сяс мес пяк кунара тя пандса шавовсь од цёра Сидор лемса. Ули Шаманя панда. Сонь лемдезь тяфта сяс, мес ичкозде ванозь пандть лангс сон лятфтай ломанень шама. Сомайть перьф лама лашмода, ётксост Ялохань лашмось. Сиретнень корхтамаснон коряс ся лашмоса эйндась аля Ялоха лемса. Винань лашма, сонь лемдезь винань тиихнень инкса. Сомайть покса ули пора конань лемоц Ош (Ошпора). Тя порать мархта сюлмаф лама сире азкст. Ёткстост фкяса азови бта тя пораса лотксесь ваймома Емельян Пугачёвсь ушмадонц мархта. Нинге корхнихть бта синь калмазь салаф зрняснон и сияснон шавфнень мархта. Тяда меле тоса эряйхть аф азови тефт (миньцонок –«чудендай»). Аф ичкозе веленьконь эзда ули васта конанди мярьгихть «Мазы каль». Теенза максозь тя лемть ССРС-онь пингть. Велень аватне покадезь ся паксяса шобдаваста кучка шити псилгочнесть и валхнезь руцяснон прястост и повфнезь кальти, пингонь ётазь ичкозде ванозь кивок кизефнезь «Кальсь мазы?!» тя няфтьсь роди пинге молемс ярхцама. Сомаень колхозсь ульсь пяк вии. Эмбода пара пингоцоль мзярда колхозонь пря оцюнякс ульсь Кержаев В.К . Сонь пингстонза лама пара тев тифоль. Ушедозе тиемать оцю кить (асфальтть).

Шачсь Мокша масторса, Сире Шяйгавонь районца, Сарга велеса. Огаревонь лемса тонафтомъюрхтонь филологиень факультет аделамда меле покась Саргань кучень ломаттнень велень пуромксонь оцюнякс, Саргань тонафтомвастонь тонафтыкс. Ушедсь валморат сёрмадома 1980-са. Васенце валморокярьксоц «Аран тяштекс» лиссь 1997 кизоня. Тяни сон лама валморама китапнень тиец, казьф Мордовия Республикть валморайсь, "Мокша" журналть валморама пяльксонц оцюняц.

Валенцятне тянивок ломаттнень пильгсот. Якайхть валенцяса кода велеряйхне, стане ошеряйхневок. Кеворьфнихть валенцят кядьса, мишендевихть фабричнайхтьке. Тя карьсембяльсь кувать нинге кармай ломаттнень шумбрашиснон ванфнема.

Мъзярс сонь кумокань шачема вастстонь сонць якшамада пели сортсь. Псилма тейнза эряви аф 7 °C-да кържа. Сяс минь климатсонк сонь ули кода касфтомс кудса эли вероксса.

Аганисие (латинокс Aganisia) — Орхидея тъналста панчф касыкссь. 3 калопне (вид). Васьфневихть лямбеширень Америкса (Тринидад, Бразилие, Колумбие, Венесуэла, Гайана ди Перуса).

Верма ши (илякс Вирняй ши) – тундань мокшень илась, кона сотф кунардонь Акша кал озкс мархта. Тя шиня оттне йакасть кудста кудс, удыхнень стяфнезь вермань тараткаса. Верма, няк, курок панжи, эреклай, тараткаса эрьхнезь касфнезь ломантьке виенц, эрьганц. Морсесть:
Рузкс сон лемтьфоль тяфта: «Очерки юридического быта мордвы». Тя васенце пяльксса исследовательсь сёрмадсь мокшэрзятнень рьвяйсемаснон и рьвакс тушендомаснон колга, ся койхнень колга, конат улендихть ня илатнень пингста. Мзярошка кизода меле «Императорскяй Рузонь географическяй обществать тяштьксонзон» эса лиссть учёнайть лия работанзовок — «Результаты антропологических исследований среди мордвы- эрзи» и «Очерки юридического быта мордвы». «Финно-угорскяй обществань журнапсь печатлазе французскяй кяльс ётафтфста «Остатки мор¬довской мифологии» Майновонь статьянц. Тяда башка Майнов сёрмадсь лама лия статьятка: «Средняй Поволжьянь инородецне», «Фкя ши мокшетнень ёткса», «Мордвать ширес якамань очеркне», «Мезе печатлаф мордвать колга тяни- ень литератураса» и лият. Койсонок, Майновонь аф сембе работанза тя пингс печатлафт. Ашесть лисе «Антропологические исследования мордвы- мокши», «Очерк быта мордвы в момент встреч её с русскими» и «Народная психология мордвы» статьятне. Сянь колга, што синь улихть, што синь сёрматфт, пачфнесь «Исторический вестникть» редактороц С.Н. Шубинский.

Фкя пяледа кържа эрзянь ломатть эряйхть Мордовиянь республикса, Рузмасторонь Федерациеса, Рава лангса. Иля эрзят эряйхть иля аймакова: Самараса, Симбирень аймакса, Пензаса эди Татармасторса, Армениеса ди Америконь Соткссань эса.

Атерень район (рузкс Атюрьевский район) — Мордовия республикть районць, ащи Мордовия Республикть шивалгомширеса. Сонь кельмеширень шабрац Темникавонь районсь, шивалгомширеса ащи Зубунь районць, шистямширеса Ошень районць, лямбе-шивалгомширеса Тарбеень районць, лямбе-шистямаширеса — Лашмонь районць. Пряошец - Атерьсь Шистямаширень пяльксоц ащи вирень-паксянь мастор, шивалгомширеса шоряф шуфтонь вирьмастор.

Ётасть анцек кафта-колма кизот, и од цёрать колга ушетсть корхтама кода Радонеж ошса, тяфта и шабрань вастова. Фкя-фкянь мельге ушедсть сашендома тейнза мялень-арьсемань кирдема, а сяда меле эвондасть ломатть, конат ёрасть явфтомс Сярьгеень мархта шкайти покодемань сталмотнень. Ломаттне путсть эстейст келият, перезь эрямавастснон сери перяфса и ушедсть эряма, Сярьгейть лаца. Сембе аф озондомань пингть шкайти покоди цератне ётафнезь покодемаса, Серьгей покодсь сембода лама: сон эсь кядензон мархта путсь мзяра келия, лазондсь пенгат, яжсесь сёра, пицесь кши, ярхцамбяль, снись щапт и каннесь ведь. Аф ванозь сянь лангс, што од цёрась ярхцсесь анцек кшида и ведьта, ульсь сон пяк вии и ашезь пеле сталмода.

Шивалгомань Померания воеводши (полекс Województwo zachodniopomorskie) воеводши пялевень-шивалгомань Полень масторса. Шивалгомань Померания воеводшиса 1 692 271 эряйда. Пряошец Щечин ош.

Чакамкат - идиофонань седяма кядьёнкснень эзда фкясь. Пяк мала шавоматненди. Сире пинкнень мокшень, эрьзянь велева путнесть вень ваныхть – салайда, толда – мезьда. Синь якасть велева и калдорфнезь шуфтонь чакамкаснон. А меле тя чакамкась арась седямань кядьёнексокска. Пяк сидеста васьфневихть сембе масторлангса

Нармонень ронгась пара лиеманди, интай тяниень пингста улихть мъзярошка аф лиенди нармонень калопт. Тага фкя кува содамс нармонь - сонь пейфтома няренц эса, васле камбразонц эса. Тяни Модаса эряйхть 10.000 нармонень калопт Арктикста Антарктикс.
Ульсь тя перяф острогсь кафтокшкасть сяда ёмла лия острокнень коряс, сяда сажетть кувалмос и нильгемонь сажень келес, вов и сембе крепостсь, фкя форт мархта, конань эзда путозе эсь ушеткшонц Форташнай куронясь. Маласонзотольхть пушкарьхне мокшень веленяста Кулдым, а ётаманять тяфта и лемнезь Пушкарнайкс.

Девятаев, Михайила (рузкс Девятаев Михаил Петрович) (8 июльков 1917 - 24 ноябрьков 2002) - менелень ушмовийть тюремань менельвенежень вятись, содаф сонь нацихнень Германиять концетрациень лагерьста Узедом цёнгаста аф кемави ворьгодемать инкса.

Пиземонь озкс - мокшень озкссь, конась ётафневсь пяк коське пингста. Озонкшнесть лихтибря ваксса, ляй търваса, эрьхке търваса. Анасть пизем ди летьке. Кристозшида ингольдень пингста озонкшнембачк лятфнесазь Ведявать, ёряйхть ведьс каванямбяль: ярхцамбяль сускопт, алхт, ям. Ётафнесть Эшинянь аропнемань ила. Пъшкятькшнесть тонашистонь эсь ломаньцнонды, тяфтама озксне ётафневсть калмолангса, валондозь калма лангть ведьса. Кристозшинь пингста лятфнесазь иняруфнень лемсна.

Дивандафты вельвичия (латинокс Welwitschia mirabilis) пяк кунардонь касыкс, тяниень пингста сон касы аньцек фкя аймакса, шавмодаса Атлантиконь оцюведьжиреса, Намибиеса ди Анголань лямбеширеса. Тя шуфтсь, интай сонць шуфтонь лангс аф шары. Марнек касыкссь тя покаряв пондась (сонцьке ащи сонь юрокс) эди кафта лопаста, конат шарыхть кафта пувордаф понафкст лангс 2–4 метрашка кувалмос, сяс вельвичия шары шукша пря лангс. Вага ня лисенди лопанза, синь фалу касондыхть, кулсихть ди пужихть песнон тървасост.

Шокшетнень айнемаснон коряс куйгорожт маштольхть арама сараз лефксокс интай эрь пингть синь прясна – ломанень. Синь тернесазь кудазорхне конат васенце тундань шобда шиня якайхть калмалангс эди маштозь терделезь куйгорожть. Кудазораватне, конатнень колга корхтальхть синь кирдихть куйгорожть оцю илатненди путнельхть ям сяканя.

Шачсь озксвятиень тъналса. Курок илядсь аляфтома. Ёмланястокиге лама покодсь. Якась Макарьев-Желтоводскяй монастыри, морафнезень тостонь библиотеконь книгатнень. Вардась дьяконкс шабрань Лопатицы велеса, тоса жа ётафтфоль озксвятиень санц. 1646 — 1647 кизотнень Москуса сувась «благочестиянь ванфтыень» кружоку. Тяса сонь приметазь церькавонь содаф ломаттне Иван Неронов и Стефан Вонифатьев (Внифантьев). Аввакум кудъётконь эряфсовок вятезе прянц шкаень кулхцонды ломанькс, ашезень коле церькавонь правилатнень. Мзярошка пинге ульсь протопопокс Юрьевец ошса.

Пенза Ош (рузкс Пенза) — Пензань аймакть пряошец. Лувови ушетфоль 1663 кизоня кода рузонь ваксарош, афкукс ушедома кизоц аф содаф. 629-шка вайгяльбет Москуста, 53°12′ пялевень келеса, 45°00′ шистямань кувалмоса. Эряйхне: 510,013 (2009 к.).
Ломаньётконь Суоми-Угронь содайхнень пуромксонь идея васецеда эвондась 1930 кк. 1947 к. Советонь Сотксса пуромомсь васенце Семебе Сотксонь Суоми-Угронь содайхнень пуромкс. 1955 к. венгеронь Сегед ошса, 1958 к. Хельсинки ошса ётафтсть пуромкст омба масторста тертьф Суоми-Угронь содайхнень мархта. Ломаньётконь пуромкссь ётафтовсь 1960 к. венгеронь эди суоминь тонафтф ломаттнень лезкс вельде. Эста ушедфоль Ломаньётконь комитетсь (ЛССПК) кемонь полаяйхть мархта: Paul Ariste, Péter Hajdú, Erkki Itkonen, György Lakó, Майтинская Клара, Gyula Ortutay, Paavo Ravila, Серебренников Борис, Wolfgang Steinitz, Kustaa Vilkuna.

Реинкарнацие - одукс шачендоматне. Джайнизмань койгть коряс, ломанць куломстонза аф юмай, сонь ваймоц муй иля ронга и кармай эряма сяда тов. Одукс шачендоматне молихть ламос.

Рыбкино (мокшекс Рьба веле). Велесь Мордовия республикса Мокша масторса, Лашмань аймакса. Ушетфоль 1622 кизоня. Велесь ащи кержи Мокша ляйть търваса 31 вайгяльбе Лашмаошста. Рыбкинань велень администрациять прявелец. Эряйхне 605 (2005). Ламонцне мокшет, улихть рузт.

Тракс (Bos taurus taurus — Кудонь букать авакась) — рямшайхнень ракшатне финцпестяфнень тъналста. Васу мольф идем букась. Букань лефксти мярьгихть вазня. Од траксти мярьгихть скал.

Ширенгужть вастса муфт минь пингтонк ингольдень IV-III сядокизотнень тиф кевботмархт, кевонь налхт, мазопнемат, мазопнема мархта сёвонень эди иля кядьгонят. Масторонь каготнень коряс Ширенгужа ушетфоль XVI сядокизоста. XVII сядокизоста оцю мяль шарфневсь пичеваень, кяшень и кулувонь анокламати. 1726 кизоня Ширингужть вастса путфоль котфонь ди котф пацянь кодай хабрикть. 1779 кизоня Екатерина II оцязоравать мярьгоманц коряс тифоль ошекс. 1928 кизонь арась ошкякс.

Япононь кяль (япунонь: 日本語) - кяльсь, конань эса корхтайхть 130 милион ломань Японмасторса и япононь тъналса омба масторга. Япунонь кяльхнень эзда фкясь.

Кунардонь пинсгтокиге ломанць шарьхкотькшнезе аф анцек сянь, мезсь "кувака", а мезсь "нюрьхкяня", мезсь "ичкозе" и мезсь "маласа", кона шуфтсь "сери", а кона "алня". Ломанць пяк кунара тонадсь сяда емла ватонь ункснема. Атя-атяньконди тонатфоль "вакссь" - келептьф няфтем сурть и пяльхкять ётксна; ункснесть "кенерьса" - ломанень кядть кенерьбакаренц виденц, 0,5 м. , "аськолксса", "вайгяльбеса"

Ушманонь озкс (илякс Солдатонь озкс) - тундань мокшень озкссь, конась ётафневсь Велень озксонь колмоце шиня. Тя озксть пингста анасть пара шумбраши ушматтненди (солдаттненди), сембе ушмонь ломатненди.

Снегирёв Николай АлександровичНижняй Новрогородонь, (28-це июньцта, 1950-це к. - 1993 к.) Сеченовскяй райононь, Кочетовка велеса. Рузонь поэт, ётафнесь мокшень моротнень рузонь кяльс.

Швайцариеть масторкитькссна Германия, Кранцмастор, Италие, Австрие ди Лихтенштайн мархта. Швайцариесь - нейтралши кирди масторсь эди сон мекольцеда торпингсоль аньцек 1815 кизоня. Тя масторса озайхть лама ломаньётконь организациет кода Ломаньётконь Якстере Крёзть комитетоц, Масторлангонь Мишендема Организациесь ди кафта Явропонь Ломаньтъналонь Соткснень офиснень эзда фкясь. Швайцариеть ниле масторонь кяленза: германонь, кранцонь, италиень ди ретороманонь кяль.
Польдяз (рузкс Подлясово) - велесь Мордовия республикса, Зубунь районца. Ащи Вад ляйть лангса. Велень лемсь - антропоним: сась христианства карша Полдась (Полдаська)лемть эзда, кона меле полафтовсь Подляс-с. Тя валсь васьфневи 16-17 вв. каготтнень эса.

Тя масторс сувсесть татархт, чувашт, пашкирт, удмуртт, мокшет, шокшет, эрзят, комит, пермит, калмыкт, марит, равань герматт. Рузонь Ошеряень Торпингста тя республиксь ушетфоль 12 декабрьковста 1917 кизоня Рузонь Оцяорксшинь ди Сибирень мусульманонь конгресса. 5 майковста 1917 кизоня пуромсть 800-да лама кучф ломатть (татархт, чувашт, пашкирт, удмуртт, мокшет, эрзят, комит, пермит, калмыкт, марит). Тя пуромксса Казан ошса корхневсь аф кядяла Идель-Урал республик ушедоманзон. Корхфтавсь ушедомс ниле профессоршит эди кафта вешендема вастт Казан университетса. Инерявиксоль эсьотям Ёмла Ломаньтъналонь Пуромкс, конань вельде эрь ломаньтъналонди улель кода виияфтомс эсь культурань авозламанц. Васенда пашкир муcульматт аердсть Пуромксса полаямда, интай меле 1917 кизоня синь мърдасть Равань герматт мархта ди сувасть Идель-Урал Пуромксс. Васенда республикав сувасть аньцек татархт эди пашкирт ингольдень Казанонь эди Эфень губерниеста, кафтошка ковда меле сувсесть аф исламонь кемай ди аф туркань калкт: комит, марит эди удмуртт.

Антимона (илякс сельмоньархтома, латинокс Stibium, символоц Sb) — пря субгруппастонь, ветеце группастонь, ветеце периодонь кимиень элементсь, атомонь номероц 51. Сияза акша пялекшни сенемаза тюсса валф. Васьфневихть сязеви, равжа ди тюжя антимонат.

Эрзять этнонимть юронза молихть иранонь валти (ираноннекс arsan - "алянь, аля"). Сембода кунардонь тяштькснень эса эрзя (арису) валсь васьфневи Казариень каганть Иосифонь (10 с.) Хасдай ибн Шафрутунди (ульсь явропонь сановникокс Абд ал Рахман III (912-961) и Хаккам II (961-976) испаниень калифненди сёрмасонза. Тя сёрмаса азондови, кодама калкт эряйхть Итильть (Равать) малава ди кит пандыхть каяфкс Казармасторти. Тяштьксса калкнень лемсна азфт тяфта: бур-т-с, бул-г-р, с-вар, арису, ц-р-мис". Улихть мяльхть, што эрзяттне лятфневсть сяда инголевок. Кепотьксонди, кунардонь греконь географне Страбона (аорсне) ди Птолемей (арсиитне) эсь тяштьксост тя валть азондозь ни. Арабонь географсь ди якайсь-шяяйсь Ибн-Хаукаль (10 с.) пачфнесь Arsaja(Ersaja) калкть колга, синь оцязорсна, кле, "Arsa" (Ersa) масторса", ся "масторса лама келазень, акша келазень кедняда, кивида". Эрзяттнень ("арджаттнень"), тяфта ина и мокшетнень колга сёрмадсь 14 сядокизонь ушетксста иранонь тонафтф ломанць Рашид ад Дин, "Рзяттнень" колга сёрмадсь ногаень ширязсь Юсуф. Сонь грамотац кучфоль Москуву 1548 кизоня.
Ганибал (Пунокс Hanniba'al חניבעל, Ба'ал - монь цебярьшизе , эли Ба'ал цебярьшись мондине максозе), (247 к. м. п. и – 183 к. м. п. и.) - Картагенонь ушмовятись ди тактикань содайсь Баркань тъналста, Гамилькар Баркань цёрац, содаф кода ломанень эрямопингонь ине ушмовятихнень эзда фкясь. Эрясь стака Модакучкастонь ширеть эрямопингонь ёткста, мъзярда Рим (меле Римонь республик) тяряфнесь сявомс кядялу Картаген, Македония, Сиракуза ди Селевкидонь оцязоргирдема. Сон сембода содаф сембе картагенонь тюремань вятида. Сембода оцю сатфксоцоль кувака ётама Омбоце Пунонь Торбинге ёткста, мъзярда сон вятезь оцю ушмонц тюремань вирьварда мархта Иберияста Пиренейхнень ди Альпнень туркс кельмеширень Италияв.

Грекмастор (Греконь республиксь) (грекокс: Ελλάδα — Эллада) — Лямбе-шистямаширень Явропонь масторсь. Масторкитьксонза Албание, Болгарие, Македоние мархта кельмеширеса ди Туркамастор мархта шистямаширеса. Грекмасторть лама цёнгат Эгеень ди Иононь иневедьге, шистяма ди шивалгомширеса. Пряошец — Афитт ошсь.

Лихтенштайн, илань коряс Ширязонь мода Лихтенштайн (германокс Fürstentum Liechtenstein) - аф оцю масторсь Шивалгом Явропса, пякстаф кафта шабра масторхнень ёткса: Швайцарие (шивалгом ширеса) ди Австрие (шистяма ширеса). Масторонь кяльсь германоннесь. Пряошец Вадуц ошсь.

Кшинь шуфта Artocarpus odoratissimus раштай видьмоса. Од видьмосна лисихть пяк курок эди касоманди эряви аньцек фкя тарга. Борнео цёнгаса видьмотнень лисема варжаманьберьф содазь: пърдафксса 3 таргода меле сембе видьмотне арайхть аф кондястикс видеманди, сяс мес синь юмайхть лисевомаснон. Сяс видьмотне эрявихть видемс эстокиге, сяда пара шувару, ведень шокши модас. Вегетациень раштамась (керфкст, иля касыкс поладомась) аф пяк ярашты. Сярятькста эли сукста кшинь шуфта пъцтай ёфси аф пели.

Кунардонь пинкнень 1638 кизоня састь аф ою Шечкеевка ляйти казакт, штоба ваномс москувонь оцязорть Иоанн Грознайть мяленц и путомс киндивок аф ётави перяф крымонь и ногаень татархнень каршес. Прафтозь вирть и путсть сери пандть пряс сембе ширде кешф сери перяф, а меле перяфть алу шувсть крхка лотка и ёрасть тиф перяфснон поладомс мянь Атемар и Саранск ошти фкя ширде и Инсарти – омба ширде.

Египет (арабонь: مصر‎ — Миср) — пялевень Африконь масторсь. Масторкитьксонза кельме-шистямширеса Израиль ди Газа тирьхкс мархта, кельмеширеса ащи Модакучкастонь иневедь. Шистямширеса ащи Якстерь иневедь; лямбеширеса сонь ули масторкитьксоц Судан мархта, шивалгомширеса - Ливие мархта. Пряошец — Каир ошсь.

Рубруконь Монголияв якамац-шяямац – Виллем Рубрукть якамац-шяямац Каракоруму (1253-1255 кк.). Сонь якама-шяямац макссь од содамошит Шистямаширень Явропонь ди Азиень масторхнень колга.
Тройця - инь оцю тундань мокшень илась, мекольцесь тундань илатнень йоткса. Тя пингти видемась аделсевсь ни. Кристозшида инголе тя пингста йотафнесть Велень озкс. Тройцянь илатнень эса улихть лама кунардонь Кристозшида ингольдень койда. Ся пингть ломатть шнакшнихть панжи, пижелды перьфпяльть, сянгяря шуфттнень, келунятнень. Тарадса мазопнезь куттнень, повфнесть тараткат вальмятненди, кенкшнень вельхксс, тарадса мазопнезь церькавтьке. Стирьхне Тройцянь таргаста (недляня) йакасть панчфонь ашкотфса, тонгодсть панчфкат сёралозост, меле сембе пуромкшнесть мазопнеф келунять перьф. Келунянкса якасть стирьхне Тройцянь алда шить эли шобдава Тройцянь шиня. Тройцять келуня морса лемнезь "кизонь шинякс". Стирьхне келунять мархта вятнезь вели кизоть. Тяда ингольдень пингста келунять ваяфнезе ведти, эняльдсть Ведявати штамс кизонь шить шаманц. Меле йотафнезе веле кувалма.Тройцянь таргать аделамста сембе лисендсть тундань ильхтема (първажама). Тяфтама ила йотафневихть тячивок. Тундань ильхтемста тяфта же мазопнесть инголе кантф келуня. Фкя стирня кочксевсь тундакс, сонь прясонза оцю ашкотф. Кой-кона велева тяфтама ашкотфть кандозь оцю олгонь песа эли сотнекшнезь келунять пряс. Оцю велетнень эса эрь курнясь мазопнесь эстеенза Стирь тунда. Кой-кона велетнень эса ашкотфса наряжакшнесть стирьшабаня. Уленди келу вастс тундань ильхтихне кандыхть сянгяря тарадста тиф крёз. Тундань ильхтема сашендсть тарадса щаф вирь ломатть. Наряжакшнесть Виряватка. Тиендезень ломатть ди ракшат тарадста, тишеста ди панчфса. Кочкасть Каньфонь ърьвяня ди Пиди палаксонь ърьвяня, синь нинге лемнезень потишкакс. Вяре азф иласа полаяйда башка щакшнесть иля ломатть ърьвяяйкс ди ърьвянякс, атякс ди бабакс, офтокс эди с. т. Нятнень курнява молемста каванякшнезь позаса, пуреса. Наряжафне тянкса морсесть морхт, къштисть, къштимасост няфнесть кодамога паксянь тефт, курнява молихнень, ванондыхнень валондозь пуреса, позаса, ляпоняста эрьхнезь тарадса, панчфса ди с. т. Тяфта арьсесть теест шумбраши, касфнезь эрьгаснон.

Муворгофневсь Соловкань и Разимонь стяматнень кеподемаса. Ня стяматнень тапамда меле, мъзярда явфоль пяк лама ломанень вайме, тернезень кулхцондыензон «кяшеса вадендемс» оцязоронь лазкенень. 1670 кизоста сявомок кирдевсь модань вельхтяф ямаса (4 кв. метрашка). Тяса сон и сёрмадозень эсь тяштьксонзон: «Азондомань книгать...» ([1669]] — 1675), «Шарьхкотьфтемань книгать» (1673 — 1676), «Муворгофнемань книгать». Аввакумонь литературонь тяштьксонзон ёткса 80 покама, тяконь лувксса сёрманза. «Протопопть Аввакумонь эряфоц» лувондови ушетксокс рузонь шяхярень литературти. Аввакум и нинге ширенц колма кирдиенза пълхтафтольхть «оцязоронь кудть сюдоманкса».

"1728 кизоста Темникованнекс лувондовсть 10 велет. Тя Левжась - старостась Очка Вешаев, Усад велесь - Милушка Шиндяев, Сидоровкась - Солдатко Вишняков, Сюзгари велесь - Сюдаска Атышев, Перхляйсь - Дьячка Митриев, Муравьёвкась - Костка Саитов, Пишлясь - Митка Родаев, Кулдымсь - Чудотка Надежин, Темяшевась - Эрзяйка Пяршин, Верхтялимось - Сергейка Гаврилов , "
Тя инструментсь тяфтамоль: сявондевсь метрашкань кувалмоса келувонь или ушторонь досканя, фкя пец сонь сяда келиель, 12-15 сантиметра, а омбоце пец тяйняня, 4-5 сантиметрат. Досканять кувалмос таргафоль струна, эста кшнинь струнат ашельхть, струнать тарксезь нарде сюреса или шуваня пикскаста. Струнать и доскать ёткс тонгондовсть уфаф жуватань уфам, дугянякс мянтьф смычокса ётафнесть струнать ланга, и кулевсь кайгома.

Суоми мастор койхнень коряс Суоми Республик (суомикс Suomi, Suomen Tasavalta) - скандинавиень масторхнень эзда фкясь. Ащи пялевень Явропса. Масторкитьксонза Шведмастор мархта шивалгомширеса, Рузмастор мархта шистямширеса ди Норвегие мархта кельмеширеса, ули тага ведькитьксоц Эсти мастор мархта. Пряошец Хельсинки, эряензон лувксоц - 639 222 ломань (2017).

Сокай-види ломаттненди тя лишмось лувондовсь аф аньцек кши лаца, но и сембокс, мезе путови-видеви Мастор лангс. Ванолезь, кода вятьсы эсь прянц лишме: кда кожяряй модать лангса, пърксни, зярьнефни ронгонц эса – пиземти. Кода арьсесть инголи лишмот сазат меки куду, эряви повфтамс маткати (пянакудть инголе) лишмонь пей мархта ёмла кяскавня. Лувондозь, лишмось пря пакарьсь ванфтолезень аф цебярьда мешнень, нешке переть (сяс путнелезь сонь нешкеперети). Ванолезь эди удомань оттнень: кда няят онцтот лишме – сярядемати, прамс лишмось лангста – шумбраши сай, кда лишме пори нокта – толти. лишмонь культсь илядсь и аватнень наряжамаснон эса – повфнельхть къргазост кшниста тиф лишмось
Мокшетнень ърьвяяма (ърьвяяфтома) койсна аф фкатольхнь эрзяннетнень мархта. Синь ашезь салсе ладяф стирьхнень, тяка пингть синь ульсть койсна кунцема мархта. Васенда ладяф цёрать алянза-тядянза тиендсть канкст Юрхтазоравати и Кудазоравати. Озондсть, тернезь Юрхтаванять, Кудазоравать и кулоф атяснон-бабаснон ваймоснон. Шапаксста пицесть жувата мархта кшинят и путнезь ня кшинятнень кудинголи и перяфть ваксс. Тяда меле ладяф цёрать аляц керсесь кочам шра лангс путф кшиста, шамнезе кши кочамть потмонц, а шамфт вастть пешкотькшнезе медьса. Шобда вене, киндивок апак аст, ладяф цёрать аляц, ластя айгор (алаша) лангса тушендсь ладяф стирть кудонц ваксс. Тоса путнезе медьса ватьф кши кочамть ортань столбать лангс, калдорфтсь вальмав локшенц мархта и ювадькшесь: - Сетя, мон Мазакань Вешняксь - стирцень Кодайть цёразенди Урати вешан; сявк ортать столбаста кшизень медь мархта и озонтт. Тя валхнень азомда меле, Вишняк пяк вишкста арды кудозонза. Сетя стяшенды, курокста сърхкай и шабанзон или шабранзон мархта, ластя кильтьф алаша лангса, арды Вешняконь вельге и ёрай сянь кундамс. Аф кармай Вешняконди паваз, кда Сетя кундасы сонь ки лангса: пикссазь сонь пялес куломазонза и ёрдасазь шамазонза кши кочамонц - аф кармай ърьвяяма. Къда аф кундасы, пачкоди Сетя Вешнякть кудонц инголи, калдорфты и кизефтьсы кудса кудть азороц или аш. Кудазорсь няфтьсы прянц вальмава, тянь мархта няфтьсы, што Сетяда инголи пачкодсь куду и киндивок ашезь кундав. Кда кудазорсь аш кудса, лисенди, што сон косовок кяшенди, а Сетя ёрдасы вальмазонза кши кочамть, аф ули ърьвяямати. Кда ладяф цёрать аляц кармай кудса и няфтьсы прянц вальмава, атказамс рьвяямать эзда аф лиси. Сетя мрдай кудозонза, озонды Юрхтаваняти, Кудазоравати (Кудаваняти), кулоф атянзонды-бабанзонды и путнесы ърьвяяма кши кочамть тейст казнекс.

Лишмоть кедьста тиельхть лишмоть няка, конань путолезь вешф велеряйхнень ёткса вастс и озондольхть теенза. Теенза кандольхть келазень, уронь, соболень кедьт (тя сембось повфтаволь шуфта лангс). Лишмонь сивольть лангса ётафнельхть ила, а сяльде сонь сиволезь озксонь-илань тиихне. Кой-коста лишмоть някать кеподелезь шуфтть пряс эди озондольхть теенза кода Шкаенди. Тя лишмонь культсь ванфтовсь лама иласа-озксса Отяжелень районца (Эрзянь масторса). Лобаски эрзянь велеса лишмонь печкольхть поминкань шиня кулоф алятнень лемс. Илада меле лишмонь кедть кадолезь калмалангс, повфтамок сонь тумоти и тяда меле керсемок сонь лентанякс (сонь ванфтомонза), путолезь калмалангти. Мзярда мокшетне кундазь кристозшис, пингонь ётамок лишмось ашезь карма улема илань печкома ракшакс; лишмонь палть эзда афольхть ярхца и аньцек аф кунара меки кармасть (аф сембе) ярхцама. Лишмонь някат, конатнень лангс озсельхть ават эли алят, тиендельхть пяк лама велень озксста: календарень, юронь – кундьянь (кой-кона велетнень эса тиендихть тяниге). Симбирень губерниеса озксста (Иняру ваймопожфть валгомац апостолхнень лангс) кристозшинь илать коряс кафта алят тиендсть пря (налхксть) лишмось (къргазост повфтальхть пайгоня, озафтольхть "лишмоть" лангс цёраня, ярхцальхть илань ярхцамбяльда – рястаф алда).
Никосия (содаф тага кода Лефкосия (грекокс: Λευκωσία, туркакс: Lefkoşa) - Кипрань пряошец ди сембода оцю ошсь. Ащи Педиеос ляйса Кипрань цёнгать кучкаса, Никосия районть пряошец.

И.Н. Смирновонь «Мордвась» очеркоц — революциеда ингольдень этнографиеса фкя инь няевикс покамась. Казанонь университетонь профессорсь васенцекс сась ся мяльти, калкнень колга материалхне аф аньцек кочксемат, синь латцемат системс, синь колгаст анокламат башка монографиет, коза сувафтомат сембе инголи содаф лисематне. Тя мяльсь азфоль и Москувонь университетонь профессорть Д.Н. Анучинонь сёрматфкссонза, кона 1889 кизоня нолдафоль «Этнографиень ванома» журналса. Смирнов Иван покаманц сёрмадомста нолязе тевс масторонь и омба масторонь этнографиень эди эрямопингонь литературть, аркивонь статистиконь муфкснень, конат азонкшнесть моокшеть эди эрзять колга. 1898 кизоня Смирновонди сонь тонадомань-популярень покаманзон инкса максфоль Рузмасторонь тонадомань Академиеть Уваровонь лемса казнец. Рузонь географиень алялуфсь казезе Смирновонь Иван зирнянь медальса. Тонафтф ломанть тевонц вяри путозь аф аньцек Рузмасторса, омба масторсонга. Сонь шназе Москувонь университетть видеса эряма тонадоматтнень, антропологиень эди этнографиень тонафниень алялуфсь, Будапештонь Венгеронь масторонь этнографиень алялуфсь, Хельсинкинь Суоми-угрань алялуфсь. Смирнов сятнень ётксоль, кит пуроптозь Казан ошень эрямопингонь, аркеологиень эди масторонь тонафнемаксонь алялуфть, мъзярошка киза сон ульсь тя алялувонь пуромксть оцюнянцты полафтыкс. Смирнов Иван сувсесь тя алялувонь «Кулятнень» редакциень коллегиезонза. Сон тяфта жа лама тись Казанонь этнографиень музейть козякафтомаса, тя музейса ванфтовихть этнографиень кочкамат Равжирень калкнень колга1. Кода сёрмадсь Казанонь эрямопингонь содайсь Н.Н. Фирсов: «И.Н. Смирновонь этнографиень покаманза путозь сонь лемонц Рузмасторонь сембода содаф этнографнень ёткс».

1) Каменнобродскяй ркснень и мордватнень щамсна. (Кодамот щамсна руснень и мордватнень, конат эряйхть Пензенскяй губерниянь Краснослободскяй уездонь Каменный брод и маластонь велетнень эса.) Москувонь университетонь известият. 1868. №4. 327 – 333 л.

1989 - 1990 кк. - М. Е. Евсевьевонь лемса МГПИ -нь педагогикань кафедрань ст. преподаватель. 1991-2001 - археологиянь и этнографиянь отделонь ст. наукань сотрудник, 2001-це кизоста сявомок НИИГН-нь Мордовиянь краень историянь отделть вятиец. Тонафнезе народнай медицинать, финно-угрань и тюкань народонь эсь прянь ванфтомань традиционнай системаснон. Сёрмадсь 100 научнай работа, тянь лувксса 5 монографият. Якась этнографиянь экспедицияс мордовиянь диаспорав (Пензань и Самарань обл., Коми, Удмуртияв, Чувашияв, Татарстану, Башкортостану, Алтйскяй, Краснодарскяй крайхненди). Ульсь покаряв шрань вятиекс, коса ванондовсть народнай медицинань кизефксне (Моску, 1999 к. ; Нальчик, 2001 к. ; Омск, 2003 к.)Вяться Россиянь этнографонь и антропоплогонь Ассоцияациять видеса народнай медицинать коряс координационнай центрать.
Сузгярьге (рузкс Сузгарье) - велесь Мордовия республикса Мокша масторса, Орозаень районца, Виляйса. "Пензань губерниять эряма васттнень лувомать" коряс (1869) Сузгярьге мяляфневи кода масторонь велесь, 120 кудбирьф. "Саран уезтть ясак мокшетнень ди эрзятнень мешень кирдемаста каяфксонь кинигать" коряс 1704 кизоня сузгярьгэряйхне Кечемасонь Вечказ каясь 326 мешкудонкса, Татаронь Енговат 327 мешкудонкса, Семенонь Сарай 48 мешкудонкса, Череватонь Пуштай 19 мешкудонкса, Меншовонь Тохтар 10 мешкудонкса (32, 37 лл). Велеть лемоц сась "сузи" ди "кярь" валста.

Ярмакт (кунардонь мокшень урт) — эсь лацонь товар, конань лангс сембось полафневи. Кунардонь пингть ярмак вастс мольсть питни кеднятне, меле появасть кшнинь ярмакне — серень, сиянь и зрнянь.

Акашкин, Вячеслав (рузкс Акашкин Вячеслав Павлович) (20.9.1937, тяниень Мордовия Сире Шяйгавонь райононь Темяжелесь), налхкись. Рузмасторонь (1980) эди Мордовиянь (1975) казьф налхкись. Мордовиянь калконь налхкись (1996). Мордовиянь Масторонь казнень лауреатсь (1976). Мокша. ЛГИТМиК-ть видеса Мордовиянь ломаньтъналонь студиять аделамда меле (1960) покась Мордовиянь седямань эди драмань театраса, 1983-1990 кк. — Армавир эди Курган ошнень театраса. 1990 кизоста — Мордовиянь Рузонь драмань театраса. Сонь репертуарсонза лама психологиень ширде кърхка налхкомада: Астров (А. Чеховонь "Ване щенясь", 1960, Сергий (Л. Толстоень "Сергий атясь", 1978) и илятне. Лама мяляфтови роль налхксь фарсонь и комедиянь налхкоматнень эса: Герострат (Г. Горинонь "Юкстамс Геростратть", 1980), Лыняев (А. Островскинь "Върьгаст ди учат", 1983) и илят. Национальнай потмоширень шарьхкодезь налхкозень Сакалкинонь ("У каждого своя болезнь"), Канаевонь ("Вирьсь изь лотксе каштордомс" К. Абрамовонь) и иля налхкоматне; налхксь налхкома хроникатнень эса: Кола I (А. Терёшкинонь "Сонь Оцюлманц кресникоц", 1976), Илья Николаевич Ульянов (тяка авторть "Тя вешфть кардамс!", 1978) и иля налхкомаса.

Баскервилла (латинокс Baskervilla < Томас Баскервиль, Thomas Baskerville) — Орхидея тъналста панчф касыкссь. 10 калопне (вид). Васьфневихть Америкса.

Жарав веле (рузкс Журавкино) - веле Мордовия республикса, Мокша масторса, Зубунь районца. Эряйда 454 ломань (2001 к.), сяда ламонцне мокшет. А щи Вад ляйть кержи ширень тървасонза. 27 вайгяльбе райононь кучкать, и 4 вайгяльбет Вад станциять эзда.

Ал – органикста кядьгонясь, коса цильхконя ушеды касомс. Лама нармотть, ёзмолдыхть, шашнихть, ведьтодуфне (Mollusca), калхт эди кафта лофцань тряень сортт шачихть алста.

Испания - (исп. и галис. España, кат. Espanya, баск. Espainia, окс. Espanha) - (исп. и галис. Reino de España, кат. Regne d'Espanya, баск. Espainiako Erresuma, окс. Reialme d'Espanha)
Овкс сувайть сяда сидеста нолнезь ся куду, коса азорть ашель сонцень цёранза, аньцек стирьхтольхть. Овкс сувсесть тядяфтома-аляфтома касфне или ашу ломанень рьвяяй ёмла цёратне. Овкс сувсесть эстокиге свадьбань еткста или свадьбада меле. Свадьбань илать ётафнезе стирть аляц. Овкс сувайсь од семьяса батраконь лацоль. Сонь мельганза ашезь тяштев семьянь уликсши, тейнза и рьванцты сашендовсь сяда лама покодемс хозяйстваса. Улендсь стама овкс суваматка, мзярда рьвяяйть кудонь азорсь сявондезе эстейнза цёрань лаца, эста семьянь уликсшиса тейнза мезевок макссевсь. Овкс кой-коста сувсихть тянивок.

Сон касонды Шистяма Гималайса Кельме-Шистямаширень Индиеса (тяниень пингста аньцек Хаси ди Нага пандоналга, Мегхалая ди Манипур статса вирь кирьфтамань сюнеда), Китайса (Юньнань аймакса), Бирмаса (Мьянма), Кельмеширень Тайландса, Лаосса, Вьетнамса (Лайтяу, Лангшон, Каобанг, Куангнинь) Филипинц (Лусон цёнга) сявомок. Шуроста филипинонь пичеть сёрмадыхть Pinus insularis. Китайса касонды пяк малады сортсь – юньнанень пиче Pinus yunnanensis.

Пизелкссь аф оцю шуфта, кувалмоц пачкотькши 15 метратненди, шуроста 30 метратненди. Панжи пизелкссь панжиковста-ащемковста; панчфонза оцюфт, акшет, кочкафт кярьмазс. Пизелонза кенерькшнихть марьговста-таштамковста, аф прашендыхть тялонь якшамстовок.

Черапонь, Осе (рузкс Иосиф Григорьевич Черапкин) 1884-1935 - ине кялень содайсь, мокшень филологиень тонадомаса 20-30-це кизоса, кялень коряс ванондысь, лама вийда путсь мокшень эрямопингонь, культуронь эди ломаньтналонь кизефксон тонафнемаснонды.

Австрие (германокс Österreich) илань коряс Австриень республик (германокс Republik Österreich) - масторсь Кучка Явропса. Сонь улихть масторкитькссна Германия, Чехмастор кельме ширеса, Словакие ди Венгеронь мастор шистяма ширеса, Словение ди Италие лямбе ширеса, Швайцарие ди Лихтенштайн шивалгом ширеса. Пряошец Вена Дунай ляйса.

Сонцьке В.Н. Майнов сёрмадсь, што экспедициясь удалась, кочкафоль лама эрявикс материалда. Сон сёрмадсь тяфта: «кочкафоль сняра материалда, што пелендень, кенерян ли синь сембонь педа-пес ваномс, латцемс вастоваст».

Эчерсь ащи лямбе-шистяма шири Будапештста, Ферихедь Интернационалень аэропортть ваксса. Шабра ошкятне Маглод, Вечейш, Дьёмрё ди Уллё. МО оцюки ётай ошкять ваксса. Ошкясь ащи 120А машина кить линияса (Будапешт-Уйсас-Солнок). Тяса эряйхть тага мъзярошка словакта.

Тага фкя айнема фкя оцязор Кикнус колга, кона пяк кельгозь сюдоф Фаетонть. Шить шкаень Гелиость цёрац Фаетон йёжуста аназь алянц кядьста сонь Шить каламашкать аньцек вядьмонза изь кирдев шавфоль Зеусть ёндолса. Сонь куломдонза меле Кикнус чёпафнесь ламоксть Еридан ляйс Фаетонть пакарьсонзон мушендоманкса и арась Локстикс, конась тячемс няеви менель лангса.

Мордвать колга васенце работанц В.А. Ауновский лемдезе Мещерань очеркокс. Тянь эзда няеви, што исследовательсь лувондозе мордвать и мещерать фкя мала плямакс, синь и эрясть фкя-фкянь эзда аф ичкозе Мокша и Ока ляйнень малава.
Зирняйрясь Баба няфневи пяк аф цебярьста, оцю пейса эди кувака кядьса; оцю потя мархта, стака якафса. Сонь самац марявсь кулдор-калдор вайгяльса, кона марявсь калада крандаз лаца, мзярда моли лоткнень-латкнень ланга. Зирняйрясь Бабань лишмоц – шоварсь, локшец – петькольсь, нокта вядьмонза – катонь сюлотне. Сонь улихть кемонь стиренза, конатнень макссесыне ърьвакс аф сембе лацонь шачф цёратненди.

Назым Хикмет Ран (туркакс: Nâzım Hikmet Ran ; 20 январьковста 1902, Салоники - 3 майговста 1963, Москва) — туркань поэт, сёрмадысь, драма сёрмадысь, сценарист.

Heikel, Axel Olai, 1851-1924: Antiquités de la Sibérie occidentale conservées dans les musées de Tomsk, de Tobolsk, de Tumén, d'Ékatérinebourg, de Moscou et d'Helsingfors. Publiées par Axel Heikel. Helsingfors, Impr. de la Société de littérature finnoise, 1894

Сёвонень вяшкома - мокшень седямань кядьёнкссь. Тиендевсь пълхтав сёвоньцта нармонень лаца. Сёвонень вяшкомать ульсть кафта варянянза бокова и фкя варяняц алува. Сёвонень вяшкомаса морсесть шабатне, мзярда Масланцянь ёткть тернезь вели мрдамс нармоттнень.

Велеть путомац : ушетф 17 в., ушедомац моли Алякиттнень, Алькиттнень юромста Инсарань - Пензань засечнай чертань служилай мокшет. "Пензань губерниянь ошнень и велетнень лувксса (тяштьф 1869 к.) " - тя Алька веле, ащи 154 кудпирьфста, 1068 ломань. 1865 к. путф шуфтонь Никольскяй церькавсь. Ульсь поташень тиенди завод. 1914-це к. сувсесь Шадымскяй Шадым волостти, эста велеса лувондовь 336 кудпирьф. Эряйхне пълхнесть седьвальмат.

АЛАШАНЬ ОЗКС, м., э. – озондома ила, кона ётафневоль алашатнень лемс (христианскяй верать примамда меле – Вознесение Господня шиня). Озксонь шида инголе велень кочкаф ломаттне – озксонь тиихне рамсесть ярхцамбяль (ярмакть кочкалезь велеряйхнень эзда): пуренди медь, тувот, мацихть. Озкс азорхне, конатнень саль очередьсна, шида инголе тульхть сембе ярхцамбяльть, кядьготнень мархта озкс ётафтома вастти (поють или лия культонь шуфта ваксс веле пети) и ушедольхть аноклама илань ярхцамбяль.

Италияв самда меле сон тапазень римонь ушмоснон Требия ваксса, Тразименонь эрьхке ваксса ди Канна ваксса. 10 кизода лама тюрезь римэряйхнень мархта сон търясь-кирдсь сонь ушмонц Италияса аньцек изь сяське Рим мархта. Рим Африконь лангс върьгятемда меле теенза савсь мърдамс Картагену коса сонь ушмоц тапафоль Зама ширеса.

Мешаваня - Мешава Кунардонь мокшень айнема арьсемаснон коряс ине мешнень оцязорава, конань ули оцю вий. Кунардонь айнематнень коряс Мешаваня ульсь Тюштянь лездыец.

Виетнам илякс "Виетнамонь Социализмань Республик" (виетокс Việt Nam) - масторсь Шистяма Азиеса. Масторть улихть китьксонза Китай, Лаос, Камбоджа мархта.

Юрхтава - мифологияса сембе юрть (кудть, калдазть, пирьфть) кирдиец, ваныец, лездыец, Оцюняц. Юрхтавать масторть лангс кучезе Шкайсь -Нишкепазсь сянкса, штоба сон ванфтолезе юрть, семьять, эрямать эрь кудса. Мокешетнень мифологияса Юрхтавась - масторонь кирдить стирец.
Казеннай кагодста ичкоздень кизотнень эзда няеви: 1642 кизоня, мзярда сашендсть эряма Татархне Пензятка вели (тяниень Лямбирень районца), маласост ульсь мокшень веле. Ся кизонь кагодса няфтьфоль: Пензяткань татархнень модасна ащесь шабракс мокшетнень модаснон мархта. Тянь инкса Конакова велень эряйхне, кона ащесь тяниень Пирьхтьляй вастса, тусть эряма Темникав ошть малас. Велеряйхне од путф велеснон тяфта жа лемдезь - Канакова .

Щечин (полекс Szczecin) ошсь Шивалгомань Померания воеводшиса, пялевень-шивалгомань Полень масторса. Щечинца 408 113 эряйда (2014). Ошсь ушетфоль 1865 кизоня.

Ламберт пиче (латинокс Pinus lambertiana) — пиченетне тъналста пиче касыкссь. Касонды 70 метрашка серес, пондонц диаметроц уленди 1,2—1,8 метра. Васьфневихть Америконь Сотксса (Орегон, Невада ди Калифорния).

Полгась тиевсь коленди калдардемайда Вини Поул эди коленди гитарса морай Даймбэг Дареллста. Эсь ушедксонц эса полгась колендсь стильса глем-метал 80-тнеь песа сон кармай колендема стильса конась тяни лемнихть грув-метал эли пост-трэш-метал.

Теньгжеле (рузкс Теньгушево) – ош лаца эряма вастсь, ушедфоль 1659 кизоста ушедозь. Мяляфневсь 1669 кизоста ушедозь. Эряйда 4000 ломатть (2009). Теньгжелень районть пряошец.

Азиз Несин (туркакс: Aziz Nesin ; 20 декабрьковста 1920, Хейбелиада, Стамбул - 6 июльговста 1995, Чешме, Измир) — туркань сёрмадысь, драма сёрмадысь ди публицист.

Русланова Лидия Андреевна (идькс пингста Лейкина Агафья) шачсь 27.10.1900, тяниень Пензань аймакса, Лопатинонь райононь Даниловка велеса, кулось 20.9.1973, Моску ошса), морси (контральто). Морсесь рузонь морот. Шачсь эрзянь тъналса. 7 кизоса илядсь тядяфтома-аляфтома, кассь Сарату ошень урозгудса. Аделась 3 класст церкавонь тонафнемвастса, морсесь церькавонь хорса. 14 кизоса покодсь мебелень тиенди фабрикса. 1917 кизонь Октябрьковонь революциеда меле 2 кизот тонафнесь Саратувонь консерваториеса, тонафтыкс ульсь профессорсь М.Е.Медведев. Кода профессиень морси васенда морась 1926 кизоня Росту Донца ошса. Сидеста лисендсь сценав эрьзявань щамса. Ине Шачеммасторонь торпингста фронтонь бригадса морсесь тюрихнень инголе. 1945 кизоня морась Рейхстагть куцеманянзон лангса. Макссезень эсь ярмаконзон минань ляценди батареень пуроптомс. Торпингта меле Руслановась и сонь мирдец В.В.Крюков генерал-лейтенантсь пякстафтольхть. Кирдевсь лама лагерьса, тяконь лувксса Потьмасовок (Мордовияса). Сталинонь куломда меле нолдафоль, азфоль аф муворукс. Калмаф Новодевичьянь калмоланкненди.

Адроризон (латинокс Adrorhizon purpurascens ) — Орхидея тъналста панчф касыкссь. 1 калопне (вид). Васьфневихть пялевень Индиеса ди Шри-Ланкаса.
Минь арьсемасонок, В.А. Ауновский содазе мокшень кяльть. Сонь публикациянзон эса васьфневихть мокшень валхт. «Мордвать-мокшетнень этнографическяй очерксна» статьять песа моли «мордвань-мокшень нюрьхкяня валкссь марса мордвань-эрзянь валксть мархта». Тя разделса печатлаф 172 существительнай, 10 прилагательнайхть, 11 местоимения, 25 глагол, 8 наречият, 14 числительнай и мзярошка предлог и союз. Тя сембось корхтай сянь колга, што Ауновский тонафнезе мокшетнень эряфснон, культураснон, кяльснон аф книгас коре, а синцень мархтост васетькшнемста. Семботь коряс няеви, сон ульсь аф фкя мокшень велеса.

Фиорд (норвегокс fjord) — иневедь эзда моли ведьзюрось, конась таргави пяк оцю кувалмос. Фиорттне сидеста пяк кичкор, кеву тървав. Фиордонь кувалмоц сидеста сонь келенц коряс кемонькс оцю. Търванзон кевбантт 1000 метрашка серес.

Зороастризма васенда маздеизма (авест. vahvī- daēnā- māzdayasna- — "Смузьшинь коень пара кемамась", перс. «بهدین»‎ — behdin, «Пара кемама») - койгсь ди смузьшинь койсь сёрматф Зороастор (фарс. زرتشت‎, «Зартошт»; сире грекокс Ζωροάστρης, «Зороастрэс») шкаймаряй валотнень коряс, конатнень тейнза максфольхть Ахура Мазда Шкайса. Иняру валсь сёрматфоль Авеста сёрматксса. Сембода кунардонь койготнень эзда фкясь. Зороастризма коряс ломанти ули кода эсьотям кярьмодемс пара арьсемас, пара валс, пара тевс. Кунардонь пингста зороастризма васьфневсь Оцю Иран масторса. Тяниень пингс зороастризмать потафтозь ислам эса, аф лама зороастризмань тъналсна судардсть Иранца, Индиеса.

Сёрава — мифологияса сёронь ванысь, лездысь. Сёроньавась няфневоль жаворонка, нумол лаца. Сёроньавакс азондови мазыкс, цебярькс; лангсонза сиянь и зрнянь щам, прясонза серень шляпа. Сон маштоль морама, кштима, авардема, кода ломань. Сёравать улихть шабанза.

Районца ниле ошень вастт ди комсь сисем велень вастт. Райононь оцюняц, Райононь Депутатонь Пуромксонь Оцюняц Виктор Брезгин. Администрациеть оцюняц Виктор Кидяев. Райононь Депутатонь Пуромкс ащи 25 депутатта (2008).

1) Каменнобродскяй ркснень и мордватнень щамсна. (Кодамот щамсна руснень и мордватнень, конат эряйхть Пензенскяй губерниянь Краснослободскяй уездонь Каменный брод и маластонь велетнень эса.) Москувонь университетонь известият. 1868. №4. 327 – 333 л.

Тытаган - менельвенежень и оцювенежень вятись. Сон ванонды венежть содама ёнонзон, аноклай венежть кинцты китькс. Меле тянь колга пачфти венеж оцюнянди. Тытагансь петьсыне венеж вятемань картатнень, варжасыне навигациень карьхцяматнень; сон тага ваны метеорологиень ди сотксонь кархцяматнень мельге.

Эсперанто - сембода сидеста васьфневи тиф кяльсь. Варшавастонь пъчкафты Людвиг Заменгоф сонь тиезе 1887 кизоня. Васенце нолдаф китап эсперанто кяльса «Lingvo internacia. Antaŭparolo kaj plena lernolibro» ("Ломаньётконь кяльсь. Ингольдень вал эди пяшксе тонафтома китап"). Эсперанто кяльса корхнихнеди мярьгихть "эсперантистат"

Клематепистефиум (латинокс Clematepistephium smilacifolium) — Орхидея тъналста панчф касыкссь. 1 калопне (вид). Васьфневихть Од Каледониеса.
Кшинь шуфта юрс (латинокс Artocarpus) сувсихть 60-шка ялапиже кумокань шуфттнень сортсна тутоннетнень тъналста (Moraceae), конатне састь Пялешинь-Шиястяма Азиеста ди Сетьме оцюведень цёнгаста. Сон мала фигонь шуфтти (инжир) (Ficus). Сембода содаф и сидеста касфтовикс ащи кшинь шуфта (Artocarpus altilis). Тяка юрс сувсихть мъзярошка иля сортт, конат ащихть иможень кофксокс эди шуфтокс, кепотьксонди: артокарпус (Artocarpus communis), идем чемпедак (Artocarpus integer), джакфрут (Artocarpus heterophyllus) эди маранг эли тарап (Artocarpus odoratissimus).

Очижинь архтф алхт путнельхть вальмя лангс шкайхненди, кулофненди. Шкайнять фталу (ужети) путольхть ал аф цебярьда ванфтоманкса (койть коряс тъналонь эрь ломанть лемс). Ванольхть: кда алсь наксады сай Очижить инголи – киге пяк сярятьксты или кулы. Очижинь архтф ал и алхне, конатнень путнелезь тевс Велень озксса, тяфта жа ёрялезь толс (сон лоткалеза).

1657 кизоста сявомок Москуса вятсь тюрема патриархть Никононь реформанзон каршес. Аввакумонь верати тонафтомац канононь ширде педа - пес апак аделак. Сон лама эрьгя путсь сянкса, штоба ванфтомс озондомань сире койхнень. Мольсь каршек колма сурса озонкшнемати, церькавонь морафтоматненди, книгатнень од греконь кяльть коряс петнемаснонды. 1653 кизоня тъналнек паньфоль Тобол ошу. Тосонга сялдозень «Никононь тевнянзон». Тага пачфтсть лангозонза. Ильхтелексолезь Якутскяи, но кучезь Байкалфталонь шири моли экспедициеть мархта. Пачкодсь Шилка и Амур ляйхненди, сятнень ётксоль, кит путозь васенце кевть Нерчинск ошть путоманцты. 1664 кизоня оцязорсь Алексей Михайлович тердезе Москуву, эрявсть мирендафтомс масторонь церькавсь и церькавть эзда явихне (раскольникне). Аввакум маштсь корхтама, сон пяк цебярь озксвал азыель. Лездоманкса тейнза надияфнесть козяши и церькавонь оцю сан. Ашезь кяляцяв, изь пота валстонза. Стаки ащесь сире койса озонкшнемать инкса. Сонь ширенц кирдезь ламоц козя баярхне. 1664 кизонь августковста паньфоль Арханголь ширень Мезень вели. Вятсь озкст церькавса. 1666 кизоня тага ускозь Москуву, кошярязь ётамс од койхненди. И тага ашезь синдев. Азонкшнезе эсь видешинц Родион Стрешневонь и Симеон Полоцкяень каршес корхтамста. 1666 кизонь майста валхтфоль озксвятиень санцта, тейнза азфоль анафема. 1667 кизоня ильхтефоль Пустозёрскяи (Печора ляйть прама видесонза).

Ахура Мазда (авестикс ahura- mazdā-, сире персиекс: ahuramazdā-), Ормазд эли Ормузд (пехлевикс whrmzd), "Смузю Шкай" — Вярдень Шкайсь Зороастризмань койгса. Ахура Мазданди озонкшнесть Кучка Азиеса, Иранца, Афганистанца, Азербайджанца, Маластонь эди Кучка Шистямаширень лама масторса. Тяни Ахура Мазданди озондыхть Индиеса эряй персне ди мъзярошка Иранонь юропне.

«Очеркнень...» эса авторсь шарфни мяль сянди, кода мордвась тонафты-касфты идензон эса: «Мокшэрзятне тонафтсазь идьснон стане, штоба сят кельголезь эсь родительснон, почитандалезь сембе оцюфнень». Кие юкснесь тядянзон-алянзон колга, стапнень сюдондозень сембе велесь.
Васенце ковть лемоц сась кафта шама Янус латинонь шкайть лемонц эста. Мокшень лемоцоль якшамков, кунциень ковгярьксть коряс ургов. Мокшень Марков лемоц сась латинонь Марс шкайда. Васенце ковть мокшень лемоцоль нармоньгов эди сон таргавсь 22 марковста 27 апрельковс. Иля лемоцоль эйзюргов.

Кунардонь пинкнень нюдиса морсесть озксонь ётафтомста; нюдиса морсесть Роштувань кудонь илать пингста, рьвяяма иласа. Нюдись ули кода лемдемс кафтонзаф кларнетокс. Нюдиса морсесть урта ваныхневок.

Мокшень кристозшида инголень лепне васьфневихть Кристозшида инголень пингста. Ламот ули кода васедемс тячемс мокшень фамилиява, Мокша масторонь топонимова.

И.И. Дубасов — историколь, этнографоль, археологоль, фольклористоль, статистиколь. Сон тонафнезе Тамбовскяй аймакть кунардонь шинц. Историческяй наукати содафт сонь «Тамбовскяй крайть историянц очерконза», синь нолявсть котоксть.

Погвиздув (силезиекс Pogwizdůw, полекс Pogwizdów) велесь Силезиянь воеводшиса (Силезия аймаксь), Полень масторса. Погвиздувса 3200 эряйда. Ошсь ушетфоль 1447 кизоня.

В.Н. Майнов сёрмады: «...мордвась пяк ваны сянь мельге, штоба кудса сембе фкя-фкянь марх¬та ладяльхть, кудазорсь сембе идензон кирдьсыне стане, што 30 кизоса цёранза вестевок каршек вал аф азыхть, сембоса кулхцондсазь».

1921 кизоня васетькшнесь Максим Горькаень мархта: Москуса, сонь квартирасонза. Сёрмадома ушедсь 1900 кизотнень. Азксонзон эса няфнесы сокай-видиень эряфть; тяштсь велеса революциеда мельдень аф ладямать, карань-каршек молемать колга. Сёрмадсь «Виде тев», «Партбилет», «Салай» ди иля налхкомат, «Будённаень хатац» документонь повестть (М., 1938) эди иля покамат. Челяба ошса ули Завалишинонь лемса курня. Шачема велесонза тейнза путф мялямгев.

Од Пшень (рузкс Новое Пшенево) - велесь Мордовия республикса Мокша масторса, Лашмань районца, ащи Исса ляйса. Велесь ушетфоль 1869 кизоня. "Пензань губерниять эряма вастснон лувомасна" книгаса сон мяляфтовсь кода казённай велесь коса ульсть 68 кудбирьф. Велеть лемоц сась "пяше" валста.

Заропкась (рузкс Зарубкино) - велесь Мордовия республикса Мокша масторса, Зубунь районца. Эряйда 267 ломань ( 2001 ). Тячиень велеть эса - начальнай школа, лавка, медпункт.

Фашизма (италиень ‘фаши’ валста – ‘пусма’) политикань ён Явропаса 1930 кизоса, коса инерявиксокс лувовсь партия, пуромкс, аньцек аф тифтень ломатне. Илякс тя ёнть кирдихненди мярьгсть равжа палят. Равжа палят вешесть ломанень пуромома культуронь, кундьянь эли калконь туфталхнень коряс. Инерявикс фашизмань элеметт: эсь масторонь кельгома, эсь калконь кельгома, торпингти анокши, тоталитаризма, анти-комунизма, популизма, пуромома, эсь прянь азорондама, либерализмать каршес молема.

«Эрямопингонь кулятнень...» эса публицистсь тяшти рузонь «шужярень» ошть колга, азонды сайсекть эди покамать колга, пачфни монастырьхнень эди церькуфнень колга, кит ульсть васенце эряйхне. Петерсононь арьсемаса, тяса кунардонь пингть эрясть «мокшет, а меле татархт, а тоса састь ломатть Москувонь модаста, синь кулендсть тястонь цебярь модатнень и вирьхнень колга».

Демон — (грекокс: шкай, шкайня) грекань айнематнень коряс стама шкай, кона най лезды эли най шорси тевонь тиемста. Кристозшить коряс демон — аеркс вий, Идемевсь, Идемевть кучфоц.